LAOAG CITY – Nakamansayagen iti agdama ti bangkay ni 1st Lt. Shelina Saguiguit Calumay iti pagtaengan da iti Brgy Naguirangan, Batac City probinsiya ti Ilocos Norte.
Segun kenni Brgy Chairman Joseph Ogot, ti bangkay ni Calumay ket intulod dagiti kakaduana iti Phil Marines idi rabii ti Sabado iti pagtaengan da iti ciudad ti Batac.
Saan a naliklikan dagiti kabagyan ni Calumay ti nagbalin nga emosyonal apaman a nakita da ti bangkay na.
Kidkiddawen dagiti kabagyan ni Calumay nga maikkan ti hustisya ti pannakatay na.
Kabayatanna, inpasigurado ni Lt Commander Marineth Domingo, public affairs officer ti Phil Navy idiay Fort Bonifacio, Taguig City nga tutukan da ti isaysayangkat nga imbestigasyun ti PNP iti insidente.
Segun kenni Domingo basar ti inisyal nga imbestigasyun dagiti otoridad, nagpukaw ti wallet ken cellphone ti biktima ken adda ti narekobre nga empty shell ti 9mm iti nakapasamakan ti krimen.
Malagip nga nakita laengen ti bangkay ni Calumay iti uneg ti lugan na idiay Fort Bonifacio nga adda tama ti bala iti rupa na idi Miyerkoles.
Ni Calumay ket naka-assign iti opisina ti Naval Inspector General, ti unit nga responsable iti panang-check dagiti irregularidad iti serbisyu.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn